Document ID: /roh_data/filtered/fineweb-2-filterrobots_roh.jsonl.gz/23512

Nus pisserain per Vossa chüra medicinala a moda individuala, dimena tenor quai chi fa dabsögn per Vus: in cas da malatia o da ferida, obain scha Vus dovrais üna vaccinaziun. In tuot quels cas es nos Center da sandà Vos partenari per tuot la vita.
Nus As fliain ambulantamaing a moda optimala in nossa pratcha medicala. Scha Vus dovrais ün trattamaint staziunari dal provedimaint da basa o da medizina interna, As trattaina professiunalmaing in nos ospidal acut. Schi voul trattamaints specials in oters chomps medicals, As transferina per quels trattamaints pro'ls meidis specialists adequats; lura surpigliaina darcheu il trattamaint posteriur. Uschea eschna Voss partenaris chi As accumpogna e cussaglia per l'inter andamaint dal trattamaint.
Nus disponin d'ün dals meglders apparats ad ultrasuns; uschea pudaina analisar la circulaziun dal sang; quai es üna revoluziun, pustüt pro la diagnosa d'inflammaziuns, tumors e sanguinadas. Implü pudaina dovrar quel apparat eir per applichar il nouv trattamaint da varizas, il qual gratischa schi's squitta s-chima aint illas avainas pertoccas. Pro diagnosas dovraina eir nos apparat da radiografia, noss indrizs d'endoscopia per organs interns e noss apparats da visita per cour e pulmuns. Nossa sala d'operaziuns es tuottafat equipada e stà adüna a disposiziun per operaziuns ambulantas.
Contact
Dr. med. Theodor von Fellenberg
schefmeidi
Tel. 081 851 61 00
Daria Tschenett
manadra da la pratcha
Tel. 081 851 61 00